สวัสดีค่ะ พอดีหนูปวดท้องด้านซ้ายด้านล่าง ปวดๆหาย เเล้วก็ท้องเสีย เเละปวดขา อ่อนเพลีย เป็นเเบบนี้มา2-3วันเเล้ว มันเป็นอาการอะไรคะ
สวัสดีค่ะอาการปวดท้องน้อยเป็นอาการที่พบได้บ่อย คืออาการปวดบริเวณช่องท้องด้านล่างใต้สะดือ เกิดได้จากความผิดปกติในหลายระบบของร่างกายค่ะ เช่น ระบบทางเดินอาหาร อย่างลำไส้อักเสบ ลำไส้แปรปรวน อาจเกิดจากระบบทางเดินปัสสาวะ อย่างกระเพาะปัสสาวะหรือไตอักเสบจากการติดเชื้อ หรือนิ่วในทางเดินปัสสาวะ ระบบสืบพันธุ์ อย่างการติดเชื้อที่มดลูก โรคเยื่อบุมดลูกเจริญผิดที่ ปวดประจำเดือน มีซีสต์ในรังไข่ หรืออาจเกิดอาการปวดจากกล้ามเนื้อหรือผิวหนังบริเวณท้องน้อย โดยเฉพาะหากอาการปวดสัมพันธ์กับการนั่งนาน ออกกำลังกาย หรือยกของหนัก เป็นต้น ก็เป็นได้ทั้งสิ้นหากอาการปวดยังไม่ดีขึ้น แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ